Legal Document

Category: 238

Text:
30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 25237/1676 της 19/30 Απρ.1976 (ΦΕΚ Β΄ 602) Περί απαγορεύσεως θήρας ωρισμένων θηραμάτων απειλουμένων δια πλήρους αφανισμού. Έχοντες υπ’ όψει: 1.Τας διατάξεις των άρθρ. 259 παρ. 2 Ν.Δ. 86/69,16 Ν.Δ. 996/71 και 7 Νόμ. 177/75. 2.Την ανάγκην προστασίας ωρισμένων αρπακτικών θηραμάτων, απειλουμένων δια πλήρους αφανισμού, ων ο αριθμός έχει μειωθή, προς διατήρησιν της βιολογικής ισορροπίας εν τη φύσει, αποφασίζομεν: Απαγορεύομεν καθ’ άπασαν την Επικράτειαν και επί μίαν 15ετίαν την θήραν όλων των ειδών αετού, ιέρακος, περιστεροθήρα (σαϊνιού), ιέρακος Αισάλωνος (τσιχλογέρακου), ιέρακος κορυδαλοθήρας (πέρκινου), ιέρακος (ξένου) πετρίτη και μεγάλου κόρακος, καθ’ όσον ταύτα απειλούνται δια πλήρους αφανισμού και ο αριθμός των έχει μειωθή. Εντός της περιοχής των εκτροφείων, καταφυγίων και κυνηγετικών περιοχών, επιτρέπεται η θήρα των ως άνω θηραμάτων κατά τας διατάξεις του άρθρ. 254 παρ. 3 του Ν.Δ. 86/69, ως αντικατεστάθη υπό του άρθρ. 4 παρ. 7 του Νόμ. 177/75. Αι δασικαί Αρχαί εντέλλονται όπως, συμφώνως τω άρθρ. 7 του Νόμ. 177/75, θεσπίσωσιν Αστυνομικήν Δασικήν Διάταξιν Θήρας προς προστασίαν των εν λόγω Θηραμάτων. Η ισχύς της παρούσης άρχεται από της διμοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. Σελ. 580(α) Τεύχος 718-Σελ.98 17.Η.α.29-30 Γενικές Διατάξεις